Museo Monetario Cantonal de Lausana

O **Museo Monetario Cantonal de Lausana** (en francés: *Musée monétaire cantonal de Lausanne*) é unha institución museística especializada en moedas, medallas, billetes, pesos monetarios e outros obxectos relacionados coa numismática e outras disciplinas afíns, situado en Lausana, no cantón suízo de Vaud.

Desde 2019, as coleccións do Museo Monetario Cantonal de Lausana forman parte do Museo Cantonal de Arqueoloxía e de Historia (''Musée cantonal d'archéologie et d'histoire* -MCAH-).

## Historia 
Xa desde os primeiros anos do século XVIII, as autoridades do cantón de Berna pasaron a tomar posesión de todos os achados monetarios ocorridos no territorio de Vaud. En 1755, César de Saussure-Gaudard estableceu as bases dunha primeira colección numismática pública, iniciada coa súa doazón de cinco moedas turcas, que se situou na biblioteca da cidade. En 1779, cando se levou a cabo a redacción do seu primeiro catálogo, a colección contaba xa con arredor de medio milleiro de pezas. En 1818, esta colección pasou a ter a consideración de "museo cantonal".

Entre 1906 e 1907, o museo foi trasladado á súa sede definitiva do Palais de Rumine e, xa nos inicios do século XX, pasou a ser designado como depositario oficial de todos os achados monetarios ocorridos no territorio do cantón de Vaud, o que, en datos de 2013, ascendía a 150 tesouros e máis de 10.000 pezas.

A institución dispón tamén dunha biblioteca especializada en numismática con arredor de 20.000 volumes.

## Publicacións 
* (1994): Martin, C.: Campagnolo, M. *Catalogue des balances de changeurs des dénéraux et des poids: collections du Cabinet des médailles de Lausanne. 1, La France et l'Italie*. ISBN  2-940094-00-4
* (1995): Martin C. *Catalogue des mandats monétaires: collections du Cabinet des médailles de Lausanne*. ISBN 2-940094-02-0
* (2002-2005): Eisler, W. L. *The Dassiers of Geneva: 18th-century European medallists : collections of the Cabinet de numismatique, Geneva, and the Cabinet des médailles cantonal*.
** (2002): Vol. I: *Jean Dassier, medal engraver, Geneva, Paris and London, 1700-1733*. ISBN 2-940094-05-5
** (2005): Vol II : *Dassier and sons: an artistic enterprise in Geneva, Switzerland and Europe 1733-1759*. ISBN 2-940094-06-3
* (2010): Geiser, A. (dir). *Alexandre le grand et les Royaumes hellénistiques: l'histoire racontée par les monnaies : catalogue de l'exposition*. ISBN 978-2-940094-72-1
* (2011): Raemy Tournelle, C. (dir). *Napoléon, un destin gravé dans le métal: catalogue de l'exposition du 2 septembre 2011 au 2 septembre 2012*. ISBN 978-2-940094-73-8
* (2017): Consiglio, N.; Geiser, A. et al. *Par ici la monnaie! Une exposition du Musée monétaire cantonal''... ISBN 9782940094837

## Galería 

Ficheiro:Nerone, dupondio, arco della vittoria sui parti, 65, oricalco.JPG|Dupondio de Nerón.
Ficheiro:Palais de Rumine, museo monetario, teca.JPG|Expositor con medallas.
Ficheiro:Medaglia di anna di bretagnia.JPG|Medalla de 1499 a nome de Ana de Bretaña.
Ficheiro:Palais de Rumine, museo monetario, monete magnogreche.JPG|Expositor con moedas da Magna Grecia.
Ficheiro:Guillaume dupré, medaglia di enrico Iv di francia e maria de' medici.JPG|Medalla de Henrique IV de Francia e María de Medici.
Ficheiro:Palais de Rumine, museo monetario, carta moneta e moneta elettronica.JPG|Billetes e diñeiro electrónico.

## Notas 
## Véxase tamén 
### Outros artigos 
* Lista de museos numismáticos

### Bibliografía 
* Geiser, A. (2017). "Musée monétaire cantonal". En Devanthéry, A.. et al. (ed). *Objets archéologiques: une richesse partagée*. Lausana. Páxinas 32-39.
*Genechesi, J. (2018). "Musée monétaire cantonal". En *Collections cantonales. Héritage en devenir.* Patrimoines. N° 3. 2018. Páxinas 82-93.
* (2008). *Le pactole du passé. Musée monetaire cantonal Lausanne*. Dossiers pédagogiques, nº 28. Cantón de Vaud.

### Ligazóns externas 
* Sitio web do museo
* Perfil en Facebook do museo